b'\n_START_ARTICLE_\nMac App Store\n_START_SECTION_\nHist\xc3\xb2ria\n_START_PARAGRAPH_\nLa seva primera aparici\xc3\xb3 va ser en la versi\xc3\xb3 de l\'OS X 10.6 Snow Leopard, per introduir la compra virtual de la llavors seg\xc3\xbcent actualitzaci\xc3\xb3 major de l\'OS X, la 10.7 "Lion". ( Suprimint aix\xc3\xad els discs d\'instal\xc2\xb7laci\xc3\xb3 i les capses)\n_START_SECTION_\nPosici\xc3\xb3 dins d\'Apple\n_START_PARAGRAPH_\nLa Mac App Store va entrar a formar a part de la gran fam\xc3\xadlia de botigues que gestiona iTunes s.\xc3\xa0.r.l (una filial d\'Apple ). Amb aquesta ja s\xc3\xb3n 4 les botigues virtuals que Apple ha obert\xc2\xa0: App Store, Mac App Store, iTunes Store, i iBookstore.\n_START_SECTION_\nMountain Lion\n_START_PARAGRAPH_\nEn la versi\xc3\xb3 10.8 de Mac OS X, la Mac App Store va adquirir funcionalitat, ja que Apple va suprimir l\'aplicaci\xc3\xb3 que fins ara actualitzava el Software, passant a ser l\'apartat d\'actualitzacions de l\'App Store (inicialment reservat per a Apps) l\'encarregat d\'actualitzar el sistema.\n_START_SECTION_\nFuncionament\n_START_PARAGRAPH_\nL\'App Store de Mac funciona de la seg\xc3\xbcent manera\xc2\xa0: Dins de la finestra principal es troben diferents botons que condueixen cap a apartats diferents, l\'apartat que apareix per defecte \xc3\xa9s\xc2\xa0:\n_START_SECTION_\nDestacats\n_START_PARAGRAPH_\nApartat on es troben diferents tipus de classificacions d\'Apps. A dalt de tot es troba una gran imatge que condueix cap a una app en concret o cap a una altra classificaci\xc3\xb3 d\'Apps. Aquesta imatge va rotant mostrant altres apps. Aquestes apps acostumen a ser o b\xc3\xa9 apps acabades d\'afegir, o b\xc3\xa9 apps catalogades com a Editor\'s Choice\xc2\xa0: Apps que, al passar per el proc\xc3\xa9s de verificaci\xc3\xb3 i acceptaci\xc3\xb3 s\xc3\xb3n classificades com a sorprenents o b\xc3\xa9 innovadores per part dels revisors d\'Apple.\n_START_SECTION_\nCategories\n_START_PARAGRAPH_\nApartat basat en grans grups o classificacions, aquestes descriuen la funci\xc3\xb3, al mercat el qual va dirigit, el p\xc3\xbablic. Per exemple, podem trobar classificades les apps en apartats com a jocs, m\xc3\xa8diques, per negocis, utilit\xc3\xa0ries... Cal dir que, en algunes categories, com a jocs, dins d\'ella es troba una altra llista, classificant el tipus de Jocs (B\xc3\xa8l\xc2\xb7lics, de Simulaci\xc3\xb3, d\'Acci\xc3\xb3...)\n_START_SECTION_\nComprat\n_START_PARAGRAPH_\nAquest apartat \xc3\xa9s de configuraci\xc3\xb3 obligat\xc3\xb2ria, \xc3\xa9s a dir, que requereix l\'Apple ID amb la que compres per tal que funcioni, aquest apartat, est\xc3\xa0 integrat amb iCloud per tal d\'emmagatzemar les apps comprades o descarregades perqu\xc3\xa8 si mai les vols instal\xc2\xb7lar en altres Mac puguis. Tamb\xc3\xa9 quan instal\xc2\xb7les o actualitzes una app es mostra una barra d\'estat que es va emplenant i a sota d\'aquesta, els GB o MB que ja estan instal\xc2\xb7lats i el Total de GB o MB que cont\xc3\xa9 l\'App.'